CELEX: 32014D0736
Language: hu
Date: 2014-10-22 00:00:00
Title: 2014/736/EU: A Bizottság végrehajtási határozata ( 2014. október 22. ) a Grönlandról származó elkészített vagy konzervált garnélarákra és fűrészes garnélarákra vonatkozó származási szabályok tekintetében a 2013/755/EU tanácsi határozattól való ideiglenes eltérésről szóló 2014/461/EU végrehajtási határozat mellékletének helyesbítéséről

23.10.2014   
            
            
               HU
            
            
               Az Európai Unió Hivatalos Lapja
            
            
               L 304/102
            
         A BIZOTTSÁG VÉGREHAJTÁSI HATÁROZATA
   (2014. október 22.)
   a Grönlandról származó elkészített vagy konzervált garnélarákra és fűrészes garnélarákra vonatkozó származási szabályok tekintetében a 2013/755/EU tanácsi határozattól való ideiglenes eltérésről szóló 2014/461/EU végrehajtási határozat mellékletének helyesbítéséről
   
      (2014/736/EU)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unió és a tengerentúli országok és területek társulásáról szóló, 2013. november 25-i 2013/755/EU tanácsi határozatra (tengerentúli társulási határozat) (1) és különösen annak VI. melléklete 16. cikkére,
   mivel:
   
               (1)
            
            
               A 2014/461/EU bizottsági végrehajtási határozat (2) összes nyelvi verziójában a határozat mellékletében a táblázatban a 2013/755/EU határozattól való eltérés hatálya alá tartozó termékekre vonatkozóan megjelölt rendelési szám egy része hiányzik. A teljes rendelési szám a 09.0691.
            
         
               (2)
            
            
               Az uniós gazdasági szereplők nem tudják igénybe venni a vámkontingensből való részesedést, ha nem adják meg a 2454/93/EGK bizottsági rendelet (3) 205. cikkének (1) bekezdésében említett egységes vámokmány 39. rovatában a pontos rendelési számot, a tarifális elbánásra vonatkozóan a 36. rovatban megadott megfelelő kóddal együtt.
            
         
               (3)
            
            
               A 2014/461/EU végrehajtási határozat 2014. július 15-én lépett hatályba, de visszamenőleges hatállyal 2014. január 1-jétől alkalmazandó. Ezt a határozatot ezért visszamenőleges hatállyal 2014. január 1-jétől kell alkalmazni.
            
         
               (4)
            
            
               A gazdasági szereplőket érintő szükségtelen gazdasági következmények elkerülése érdekében biztosítani kell az azonnali hatálybalépést, hogy az uniós gazdasági szereplők a lehető legrövidebb időn belül igénybe vehessék a vámkontingens nyújtotta előnyöket.
            
         
               (5)
            
            
               A 2014/461/EU végrehajtási határozatot ezért ennek megfelelően helyesbíteni kell.
            
         
               (6)
            
            
               Az e határozatban előírt intézkedések összhangban vannak a Vámkódexbizottság véleményével,
            
         ELFOGADTA EZT A HATÁROZATOT:
   1. cikk
   A 2014/461/EU végrehajtási határozat mellékletében szereplő táblázatban a „09.xxxx” rendelési szám helyébe a „09.0691” rendelési szám lép.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   Ezt a határozatot 2014. január 1-jétől kell alkalmazni.
   
      Kelt Brüsszelben, 2014. október 22-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 344., 2013.12.19., 1. o.
   
   
      (2)  A Bizottság 2014. július 14-i 2014/461/EU végrehajtási határozata a Grönlandról származó elkészített vagy konzervált garnélarákra és fűrészes garnélarákra vonatkozó származási szabályok tekintetében a 2013/755/EU tanácsi határozattól való ideiglenes eltérésről (HL L 207., 2014.7.15., 20. o.).
   
      (3)  A Bizottság 1993. július 2-i 2454/93/EGK rendelete a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról (HL L 253., 1993.10.11., 1. o.).